জানাগেছে, বগুড়া আঞ্চলিক পাসপোর্ট অফিসের সহকারী পরিচালক শাহজাহান কবির বাড়ি যাবার জন্য গতকাল বৃহষ্পতিবার দুপুর দেড়টার দিকে রিক্সাযোগে শহরতলী শাকপালা যাচ্ছিলেন। তিনি কৈগাড়ি এলাকায় বিভাগীয় বন বিভাগের অফিসের সামনে রিক্সাযোগে পৌঁছালে কয়েকজন দুর্বৃত্ত তার গতিরোধ করে। এসময় তিনি কিছু বুঝে ওঠার আগেই দুর্বৃত্তরা রাম দা দিয়ে ডান পায়ে কোপ দেয়। এসময় তিনি প্রাণ বাঁচাতে দৌড়ে বন বিভাগের অফিসের একটি কক্ষে ঢুকে দরজা লাগানোর চেষ্টা করলে দুর্বৃত্তরা লাথি দিয়ে দরজা ভেঙ্গে ভেতরে প্রবেশ করে কুপিয়ে চলে যায়। এসময় বন বিভাগের কর্মচারীরা এগিয়ে এলে তারা পালিয়ে যায়। তাকে উদ্ধার করে প্রথমে বগুড়া শহীদ জিয়াউর রহমান মেডিকেল কলেজ হাসপাতালে ভর্তি করে। পরে তার অবস্থার অবনতি হলে তাকে একটি বেসরকারী হেলিকাপ্টারযোগে উন্নত চিকিৎসার জন্য ঢাকায় প্রেরণ করা হয়।